टेलीपैथी नाम की वायरलेस ब्रेन चिप को इंसान के दिमाग में इम्प्लांट
करने में कामयाबी मिली है.
ये अमेरिकी टेक अरबपति इलॉन मस्क का दावा है.
मस्क इंसान के दिमाग को इस तरह कंप्यूटर से जोड़ना चाहते हैं, जिससे
कोई इंसान केवल अपनी सोच से ही डिजिटल डिवाइसेज को कंट्रोल कर सके.
पहले जो बहुत दूर की बात लगती थी, आज हम इसके कितने क़रीब आ
चुके हैं, देखिए.
इन्हें बीसीआई कहा जाता है.
काम है, दिमाग में होने वाली हरकतों को मापना और उन्हें डिजिटल
कमांड्स में बदलना.
यह तकनीक हर तरह के डिजिटल डिवाइसेज के साथ हम यूजर्स के आज के अनुभव को
बिल्कुल बदल देने का माद्दा रखती है.
मस्क का कहना है कि टेलीपैथी हमें अपने फोन या कंप्यूटर और फिर उससे
जुड़े किसी भी डिवाइस को, केवल हमारे सोचने भर से चला पाएगी.
कितना दिलचस्प है.
लेकिन इसमें एक समस्या भी है.
इसके लिए हमें मस्क के चिप को अपने ब्रेन में इम्प्लांट करना होगा.
ये सर्जरी एक रोबोट करता है.
वो हमारे बालों से भी पतले 64 लचीले धागों से इस चिप को हमारे ब्रेन
से जोड़ता है.
जाहिर है कि बहुत बीमार या दिव्यांग लोगों के लिए, ऐसी इनवेसिव सर्जरी
बड़ी फायदेमंद हो सकती है.
इसके अलावा अगर कोई मिर्गी का मरीज है, तो बीसीआई अगला दौरा पड़ने से
पहले ही उसके बारे में चेतावनी दे सकता है.
मस्क ने खुद ट्वीट कर ऐसी कई संभावनाओं का जिक्र किया है.
शुरुआत में ये ऐसे लोगों को ही मिलेगा, जो अपना कोई अंग
खो चुके हैं.
एक पल के लिए सोचिए कि अगर मशहूर ब्रिटिश वैज्ञानिक स्टीफन हॉकिंग
तेजी से संवाद कर पाते, तो दुनिया को और कितना कुछ सिखा पाते.
यानी मेडिकल फील्ड में तो बीसीआई बहुत रास्ते खोल सकते हैं.
स्टीफन हॉकिंग मोटर न्यूरॉन्स की एक गंभीर बीमारी एएलएस से पीड़ित थे.
इसमें तंत्रिका कोशिकाएं लगातार कमजोर होती जाती हैं और इससे
प्रभावित लोग धीरे-धीरे अपनी सारी मोटर क्षमताएं खो देते हैं.
बीसीआई तकनीक आ गई होती, तो हॉकिंग केवल सोचते और वह टाइप होकर सबके
सामने आ जाता.
खैर, ऐसा नहीं कि न्यूरालिंक ने इस तकनीक का आविष्कार किया है.
ऐसी कंपनियां रही हैं, जिन्होंने इंसान पर पहले भी ऐसे सफल
परीक्षण किए हैं.
जैसे, ऑस्ट्रेलियन कंपनी सिंक्रोन.
कई दूसरे रिसर्चर ब्रेन ट्रांसप्लांट और मांसपेशियों के बीच नए न्यूरल
कनेक्शन बनाने पर काम कर रहे हैं.
मई 2023 में स्विस कंपनी न्यूरो-रिस्टोर एक ऐसे इंसान को फिर
से चलने में मदद करने में कामयाब रही, जिसके पैरों को एक एक्सीडेंट के
बाद लकवा मार गया था.
ये दोनों ही मिसालें, न्यूरालिंक मॉडल के मुकाबले इस मामले में बेहतर
हैं कि उन्हें इंसान के सिर में ट्रांसप्लांट करने की सर्जरी इतनी
इनवेसिव नहीं होती, यानी इतनी गहराई से नहीं जुड़ी होती.
फिर मस्क के न्यूरालिंक का इतना हल्ला क्यों हुआ?
अब तक जितनी भी कंपनियों की हमने बात की, उनमें से किसी ने भी बीसीआई का
आविष्कार नहीं किया है.
और, इंसान के मस्तिष्क में पहली बार एक चिप इंप्लांट 1998 में ही
हो गया था.
मस्के के बारे में खास ये है कि वो टेक्नॉलजी को जिस तरह से आगे बढ़ाने
में लगे हैं, ऐसा जज़्बा और इतना प्रभावशाली इंसान पहले नहीं हुआ.
उन्होंने एनिमल टेस्टिंग करवाई, तो वो भी सुर्खी बना.
सन 2020 में, उन्होंने दुनिया को गर्ट्रूड से मिलवाया, एक सूअर जिसके
दिमाग में न्यूरालिंक चिप इंप्लांट की गई है.
और 2021 में पेजर नाम के बंदर से, जो चिप लगने के बाद से केवल अपनी सोच से
कंट्रोल कर वीडियो गेम खेल सकता है.
इसके अलावा, मस्क टेक्नॉलजी को लेकर ऐसी-ऐसी अजीब भविष्यवाणियां करते हैं
कि उन पर फौरन विश्वास नहीं होता.
लेकिन कुछ साल बाद दुनिया उसे साकार होते देखती है.
अब लगता है कि मस्क ने हमारे दिमाग को हैक करने की ठान ली है.
और उनका मानना है कि बीसीआई केवल बीमारों को ही नहीं, बल्कि सब
इंसानों को बेहतर बना सकती है.
लेकिन क्या आप मस्क के प्रोडक्ट को सचमुच अपने दिमाग में घुसने देंगे?
ठंडे दिमाग से सोचिएगा कि कितना कुछ दांव पर लग जाएगा अगर कोई आपके दिमाग
को इस तरह पढ़ सके.
किस बात के निकलने की आपको सबसे ज्यादा चिंता होगी?
कमेंट कीजिएगा.